Predkladacia správa

Vláda SR uznesením č. 943 z 21. augusta 2002 vydala rozhodnutie o transformácii štátnej príspevkovej organizácie Gynekologicko-pôrodnickej nemocnice, Partizánska 27, Bratislava v zmysle § 5 ods. 2 zákona č. 13/2002 Z.z. tzv. transformačný zákon v znení zákona č. 457/2002 Z.z. Vzhľadom na to, že do dnešného dňa nezisková organizácia v zmysle vyššie uvedeného rozhodnutia nevznikla pre rozpory medzi záujemcami MUDr. Cupaníkom a ostatnými zdravotníckymi zamestnancami Gynekologicko-pôrodnickej nemocnice, Partizánska 27, Bratislava, ako aj na výhrady Najvyššieho kontrolného úradu Slovenskej republiky, ktorý sa týkal vkladu záujemcu v podobe osobného know-how. Na základe týchto skutočnosti záujemca nemohol vložiť vklad do neziskovej organizácie, Ministerstvo pre správu a privatizáciu národného majetku SR v súlade s § 5 ods. 5 transformačného zákona predkladá vláde návrh na zrušenie uznesenia č. 943, ktorým bolo vydané rozhodnutie o transformácii predmetnej príspevkovej organizácie na neziskovú organizáciu.